CELEX: 62015TN0448
Language: el
Date: 2015-08-06 00:00:00
Title: Υπόθεση T-448/15: Προσφυγή-αγωγή της 6ης Αυγούστου 2015 — EEB κατά Επιτροπής

5.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/27
            
         Προσφυγή-αγωγή της 6ης Αυγούστου 2015 — EEB κατά Επιτροπής
   (Υπόθεση T-448/15)
   (2015/C 328/25)
   Γλώσσα διαδικασίας: η αγγλική
   
      Διάδικοι
   
   
      Προσφεύγον-ενάγον: European Environmental Bureau (EEB) (Βρυξέλλες, Βέλγιο) (εκπρόσωπος: B. Kloostra, δικηγόρος)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Το προσφεύγον-ενάγον (στο εξής: προσφεύγον) ζητεί από το Γενικό Δικαστήριο:
   
               —
            
            
               να διαπιστώσει ότι η Επιτροπή παρέβη τον κανονισμό (ΕΚ) 1367/2006 και τη Σύμβαση του 'Ωρχους, και συγκεκριμένα:
               
                           α.
                        
                        
                           τα άρθρα 1, παράγραφος 1, στοιχείο α', 3 και 6, παράγραφος 1, του κανονισμού (ΕΚ) 1367/2006 (1) επειδή δεν ερμήνευσε τις εν λόγω διατάξεις κατά τρόπο σύμφωνο με το άρθρο 4, παράγραφοι 1, 3 και 4, της Συμβάσεως του Ώρχους και/ή δεν εφάρμοσε ευθέως το άρθρο 4, παράγραφοι 1, 3 και 4, της Συμβάσεως του Ώρχους όσον αφορά τις περιβαλλοντικές πληροφορίες, δεδομένου ότι τα άρθρα 3 και 6, παράγραφος 1, του κανονισμού (ΕΚ) 1367/2006 είναι ασύμβατα με το άρθρο 4, παράγραφοι 1, 3 και 4, της Συμβάσεως του Ωρχους και επεκτείνουν παρανόμως στις περιβαλλοντικές πληροφορίες τους κατά το άρθρο 4, παράγραφος 3, του κανονισμού (ΕΚ) 1049/2001 (2) λόγους αρνήσεως της προσβάσεως·
                        
                     
                           β.
                        
                        
                           το άρθρο 6, παράγραφος 1, του κανονισμού (ΕΚ) 1367/2006 επειδή δεν ερμήνευσε στενά και δεν εφάρμοσε στενά τους κατά το άρθρο 4, παράγραφος 3, του κανονισμού (ΕΚ) 1049/2001 λόγους αρνήσεως της προσβάσεως και/ή δεν έλαβε υπόψη το δημόσιο συμφέρον που επιβάλλει τη δημοσιοποίηση των περιβαλλοντικών πληροφοριών καθώς και το γεγονός ότι οι επίμαχες πληροφορίες αφορούν εκπομπές στο περιβάλλον·
                        
                     
         
               —
            
            
               να διαπιστώσει ότι η Επιτροπή παρέβη τον κανονισμό (ΕΚ) 1049/2001, και συγκεκριμένα:
               
                           α.
                        
                        
                           το άρθρο 4, παράγραφος 3, του κανονισμού (ΕΚ) 1049/2001 επειδή δεν εξέθεσε λεπτομερώς τους λόγους για τους οποίους αρνήθηκε την πρόσβαση στα επίμαχα έγγραφα·
                        
                     
                           β.
                        
                        
                           το άρθρο 4, παράγραφος 3, του κανονισμού (ΕΚ) 1049/2001 επειδή εφάρμοσε το πρώτο εδάφιο της εν λόγω διατάξεως σε έγγραφα που σχετίζονται με περατωθείσα διαδικασία λήψεως αποφάσεων·
                        
                     
                           γ.
                        
                        
                           το άρθρο 4, παράγραφος 3, του κανονισμού (ΕΚ) 1049/2001 επειδή δεν εξέτασε επαρκώς το αν υπήρχε υπερισχύον δημόσιο συμφέρον για τη γνωστοποίηση των εγγράφων·
                        
                     
                           δ.
                        
                        
                           τα άρθρα 6, παράγραφος 3, 7, παράγραφοι 1 και 3, και 8, παράγραφοι 1 και 2, του κανονισμού (ΕΚ) 1049/2001 επειδή δεν κατέβαλε προσπάθεια να συνεννοηθεί ανεπίσημα για να βρεθεί μια δίκαιη λύση και δεν έλαβε απόφαση εντός των τασσομένων προθεσμιών·
                        
                     
         
               —
            
            
               να υποχρεώσει την ΕΕ, όπως αυτή εκπροσωπείται από την Επιτροπή, να καταβάλει το ποσό που θα καθοριστεί από το Γενικό Δικαστήριο, όχι όμως μικρότερο του 1 ευρώ, πλέον τόκων, για την αποκατάσταση οποιασδήποτε ζημίας την οποία το EEB υπέστη λόγω της μη έγκαιρης προσβάσεώς του στα ζητηθέντα έγγραφα, τα οποία δεν γνωστοποιήθηκαν από την Επιτροπή εντός των προθεσμιών των άρθρων 7, παράγραφοι 1 και 3, και 8, παράγραφοι 1 και 2, του κανονισμού (ΕΚ) 1049/2001·
            
         
               —
            
            
               να ακυρώσει την προσβαλλόμενη απόφαση της Επιτροπής της 1ης Ιουνίου 2015· και
            
         
               —
            
            
               να καταδικάσει την Επιτροπή στα δικαστικά έξοδα, περιλαμβανομένων των δικαστικών εξόδων των παρεμβαινόντων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του το προσφεύγον διατυπώνει τους ακόλουθους λόγους και τα ακόλουθα επιχειρήματα με τους οποίους προβάλλει παράβαση από την Επιτροπή των κανονισμών (ΕΚ) 1367/2006 και 1049/2001 καθώς και παραβίαση της Συμβάσεως του 'Ωρχους (3).
   
               1.
            
            
               Με τον πρώτο λόγο προβάλλεται παράβαση των άρθρων 1, παράγραφος 1, στοιχείο α', 3, και 6, παράγραφος 1, του κανονισμού (ΕΚ) 1367/2006 και/ή του άρθρου 4, παράγραφοι 1, 3 και 4, της Συμβάσεως του Ώρχους.
               
                           —
                        
                        
                           Οι ζητηθείσες πληροφορίες αποτελούν περιβαλλοντικές πληροφορίες σύμφωνα με τη Σύμβαση του Ώρχους και τα άρθρα 2, στοιχείο δ', σημείο iii, 3 και 6, παράγραφος 1, του κανονισμού (ΕΚ) 1367/2006·
                        
                     
                           —
                        
                        
                           Τα άρθρα 3 και 6, παράγραφος 1, του κανονισμού (ΕΚ) 1367/2006 είναι ασύμβατα με το άρθρο 4, παράγραφοι 3 και 4, της Συμβάσεως του Ώρχους και επεκτείνουν παρανόμως στις περιβαλλοντικές πληροφορίες τους κατά το άρθρο 4, παράγραφος 3, του κανονισμού (ΕΚ) 1049/2001 λόγους αρνήσεως της προσβάσεως·
                        
                     
                           —
                        
                        
                           Η Επιτροπή παρέβη το άρθρο 6, παράγραφος 1, του κανονισμού (ΕΚ) 1367/2006 όσον αφορά τη στενή ερμηνεία των εξαιρέσεων από τον γενικό κανόνα της γνωστοποιήσεως των εγγράφων, όσον αφορά την υποχρέωση σταθμίσεως των συμφερόντων και όσον αφορά τον «κανόνα περί εκπομπών».
                        
                     
         
               2.
            
            
               Με τον δεύτερο λόγο προβάλλεται παράβαση του άρθρου 4, παράγραφος 3, του κανονισμού (ΕΚ) 1049/2001.
               
                           —
                        
                        
                           Οι λόγοι αρνήσεως της προσβάσεως που προβλέπονται από το άρθρο 4, παράγραφος 3, πρώτο εδάφιο, του κανονισμού (ΕΚ) 1049/2001 δεν έχουν εφαρμογή επί των ζητηθέντων εγγράφων·
                        
                     
                           —
                        
                        
                           Η γνωστοποίηση των ζητηθέντων εγγράφων δεν θίγει σοβαρά τη διαδικασία λήψεως αποφάσεων της Επιτροπής·
                        
                     
                           —
                        
                        
                           Η παράβαση του άρθρου 4, παράγραφος 3, του κανονισμού (ΕΚ) 1049/2001 συνίσταται στο ότι η Επιτροπή δεν προέβη σε ορθή στάθμιση των προστατευόμενων από τη μη γνωστοποίηση των επίμαχων εγγράφων συμφερόντων με το δημόσιο συμφέρον που υπηρετείται με τη γνωστοποίησή τους.
                        
                     
         
               3.
            
            
               Με τον τρίτο λόγο προβάλλεται παράβαση του άρθρου 7, παράγραφοι 1 και 3, και του άρθρου 8, παράγραφοι 1 και 2, του κανονισμού (ΕΚ) 1049/2001.
            
         
               4.
            
            
               Με τον τέταρτο λόγο, όσον αφορά την κατά το άρθρο 340 ΣΛΕΕ αγωγή αποζημιώσεως, προβάλλεται παράβαση από την Επιτροπή του άρθρου 7, παράγραφοι 1 και 3, και του άρθρου 8, παράγραφοι 1 και 2, του κανονισμού (ΕΚ) 1049/2001.
            
         
      (1)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της Συμβάσεως του 'Ωρχους σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ L 264 της 25.9.2006, σ. 13).
   
      (2)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).
   
      (3)  Σύμβαση για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα, που υπεγράφη στο Ώρχους στις 25 Ιουνίου 1998 και εγκρίθηκε εξ ονόματος της Ευρωπαϊκής Κοινότητας με την απόφαση 2005/370/ΕΚ του Συμβουλίου, της 17ης Φεβρουαρίου 2005 (Σύμβαση του Ώρχους) (ΕΕ L 124 της 17.5.2005, σ. 1)